Viborger Samler, 1843-07-15
En Pige i Nyborg fik for kort Tid siden en holden Finger, og for at faae denne cureret henvendte hun sig til sin Madmoder. Denne, som just af en Veninde havde erfaret et probat Middel mod slig Daarlighed, men ei rigtig kunde erindre sig det, raadede Pigen at henvende sig til hendes Veninde, som hun navngav hende, for at faae nærmere Underretning, hvilket Raad Pigen ogsaa fulgte. Denne var meget beredvillig hertil, men sagde dog, at hun vilde faae bedst Underretning hos en gammel Kone nede i Byen, som hun nævnte hende, af hvem hun havde erfaret Middelet. Pigen takkede for Efterretningen og begav sig til den omtalte Kone, af hvem hun ogsaa uden mindste Betaling erholdt en fuldstændig Underretning og Anviisning paa Noget fra Apotheket, og som ogsaa efter nogle Dages Forløb yttrede sin velgiørende Kraft. - Ovennævnte simple Historie fik Doctor L... tilfældigviis at høre, og hvad tænker vel Læseren han gjorde. Jkke mindre end anklagede dem alle tre, baade Konen, hos hvem Pigen tjente, og hendes Veninde, samt den gamle Kone, for - man tænke sig - Qvaksalverie, - De maatte nu møde i Retten, men bleve naturligviis frikiendte, og - hvad der var det bedste af det – Doctoren idømtes Sagens Omkostninger. Da nu den samme Doctor ved denne Leilighed fik en dygtig lang Næse og han forresten i sig selv er dygtig lang, saa kan man nu ret have Aarsag til at kalde ham for - Doctor lang."J Fyen er i denne Tid optraadt en Mirakkeldoctor, en Bondedreng fra Assenskanten, der hver Torsdag indfinder sig i Kierbye i Asperup Sogn, og ved overtroiske Midlers Anvendelse f. Ex. Korsets Betegnelse, Gidning med hellig Jord (Kirkegaardsjord) o. s. v. paatager sig at helbrede læggelige og ulæggelige Sygdomme. Sidste Torsdag vare vistnok langt over hundrede Patienter samlede, for at consulere denne Mirakkeldreng, og disse, i Forening med deres Ledsagere, afgave et høist usædvanligt Skue. Det var ikke uden Jnteresse at betragte den Spænding af Haab og Frygt, som malede sig paa disse Menneskers Aasyn, da henover Middag den uanseelige Torsdagsdoctor kom kjørende ned af Gaden. Alle ilede nu til Stedet, hvor han tog ind, nogle Syge bares, andre ledtes og enkelte, som havde Slagtilfælde, bleve overvældede af disse midt paa Gaden, hvor de laae og vaandede sig i de skrækkeligste Convulsioner. Men hvad der meest maatte forbause, var den øiensynlige Tillid, som denne for alle indvortes og udvortes Criterier blottede Læge allerede har opnaaet blandt sit Publicum. Det var nemlig Tilfældet, at han blandt de Syge erklærede enkelte for incurable, og det er vist, at en Dødsdom fra Høiesteret ikke kan virke mere sønderknusende paa den Domfældte, end denne Erklæring af Hexemesteren virkede paa de Ulykkelige, som nu under Graad og Veeklage forlode det Sted, de fulde af Haab og Tillid havde betraadt. Drengens Evne til at gjøre Undergierninger hidrører efter hans egen Fortælling derfra, at han er sine Forældres syvende Søn, født paa den syvende Dag i den syvende Maaned o. s. v., og Rigtigheden af denne Legende drog ingen af det talrige Publicum i Tvivl. (Hp. Av.) Aarhuus, den 12te Juli. Senior blandt vor Byes Borgere, den høitagtede og hæderværdige Kjøbmand Hans Raae (nylig afd. Stiftsprovst Schjødtes Svigerfader),er i sidstafvigte Nat afgaaet ved Døden, 87 1/2 Aar gl. Fred være med hans Støv. (Ah. Av.)J "Aarh. Av." foreslaaer en Jndsender, at Himmelbjergfesten aarlig afholdes den 13de August, eftersom det jo er paa denne Dag, at Grundvolden til et friere Communalliv for Landet er blevet lagt.